sá ātmā́naṃ vídadhāna aitsa ékaśatavidhe'tiṣṭhata sa yò'rvācī́naṃ saptávidhādvidhattá etáṃ ha sá pitáram prajā́patiṃ víchinatti sá iṣṭvā pā́pīyānbhavati yáthā śréyāṃsaṃ hiṃsitvā́tha sa ékaśatavidhamatividhattè'smātsa sárvasmādbahirdhā níṣpadyate sárvamu hī̀dám prajā́patistásmādu saptávidhameva prathamaṃ vídadhītāthaíkottaramaíkaśatavidhādékaśatavidhaṃ tu nā̀tivídadhīta nā́haitám pitáram prajā́patiṃ vichinátti nò asmātsárvasmādbahirdhā níṣpadyate